Întrebat după ședința de Guvern despre decizia în cazul Roșia Montană, purtătorul de cuvânt al Guvernului, a spus că este așteptată vineri în a doua parte a zilei.
"Așteptăm decizia pentru a vedea ce soluții sunt implementate. Vă pot spune că evident interesul României sau a Guvernului actual este să minimizeze această decizie ca impact bugetar, dar și social pentru România și strategia de reacție va fi implementată în funcție de decizia pe care probabil o s-o aflăm mâine", a spus purtătorul de cuvânt al Guvernului.
Întrebat, mai departe, care ar fi cel mai negru scenariu, respectiv cel mai optimist, purtătorul de cuvânt al Guvernului a răspuns că nu poate comunica pe scenarii ipotetice în clipa de față.
Toate scenariile sunt luate în calcul, afirmă Mihai Constantin, convins că Guvernul "va avea câte o soluție pentru oricare": "Ministrul de Finanțe are legal responsabilitatea să gestioneze toate aceste cazuri și prin Ministerul de Finanțe va afla și Guvernul la nivel central decizia luată".
(sursa: Mediafax)